pt pt gl gl gl gl es es pt gl pt es gl gl gl gl pt gl pt gl gl gl gl gl gl pt gl pt gl gl gl gl gl gl gl gl pt pt pt ceb gl gl gl lt gl gl fr war en de uk gl es en tr es de pt pt gl gl ca gl pt zh fr fa ca eu en ja gl fi fr gl gl it gl pt pt pt gl pt gl pt gl pt gl pt gl es en gl cs it pt pt gl gl pt pt en pt gl es gl gl gl gl it pt pt gl gl pt pt cs pt gl gl gl it pt pt gl gl pt gl gl war ca it gl gl fi en lt gl it gl es gl de gl gl gl pt
Galiza Nova Cabanas: dezembro 2009
terça-feira, 29 de dezembro de 2009
Galiza Nova participou hoxe do envío de postais a Feijóo
Galiza Nova participou hoxe no envío masivo de postais ao presidente da Xunta de Galiza, Alberto Núñez Feijóo, nun acto convocado pola plataforma Queremos Galego.
Fran Rei e Carlos Outeiro, voceiros da Plataforma, fixeron entrega das máis de 700 postais reivindicativas na oficina central de Correos.
Galiza Nova participará mañá ademais na concentración que terá lugar ás 17.00h na Praza do Obradoiro.
Postado por Unknown às 15:50 Nenhum comentário:
Marcadores: actos e actividades, lingua e ensino, queremosgalego
segunda-feira, 28 de dezembro de 2009
Concentración en Ferrol e acto nacional en Compostela
Ante a posibilidade de que o goberno da Xunta de Galiza faga efectiva a súa intención de derrogar o Decreto 124/2007 nesta mesma semana, dende a Plataforma Queremos Galego, da que Galiza Nova forma parte, levaranse a cabo varias accións.
A primeira delas terá lugar mañá martes 29 de decembro ás 11.00h diante da oficina de Correos de Ferrol e consistirá nunha concentración previa ao envío masivo das postais de Nadal reivindicativas. O acto contará coa presenza de Fran Rei, Voceiro Nacional da Plataforma.
Ademais, e neste mesmo sentido, convócase para o mércores 30 ás 17.00h unha concentración nacional na Praza do Obradoiro de Compostela.
Postado por Unknown às 20:05 Nenhum comentário:
Marcadores: actos e actividades, lingua e ensino, queremosgalego
quinta-feira, 24 de dezembro de 2009
A nosa nación, a nosa selección!
Baixo o lema "A nosa nación, a nosa selección", dende Galiza Nova pomos en marcha unha nova campaña coa que pretendemos reivindicar a oficialidade para as nosas seleccións deportivas ante a supresión dos partidos da seleccións galegas por parte do goberno do PP na Xunta de Galiza.
Temos claro que esta medida responde a unha estratexia do PP de anular politicamente á nosa nación en todos os ámbitos, ben sexa no lingüístico, o cultural ou o deportivo.
Antes esta medida, Galiza Nova participará na concentración convocada polo BNG o vindeiro luns 28 de decembro ás 12.00h na Praza do Obradoiro de Santiago de Compostela. Non faltes! E se tes camisola da selección, lévaa contigo!
Para máis información sobre este acto podes dirixirte a nós en galizanovacabanas@gmail.com
[Descarga]: Panfleto da campaña
Postado por Unknown às 20:11 Nenhum comentário:
Marcadores: cultura e deporte
sábado, 5 de dezembro de 2009
A nosa lingua, a nosa nación, autodeterminación!
Alfonso Daniel R. Castelao afirmaba na súa obra Sempre en Galiza que: “unha nación é unha comunidade estábel, historicamente formada de idioma, de territorio, de vida económica e de hábitos psicolóxicos reflexados nunha comunidade de cultura. Somentes a existencia de todos estes signos distintivos, en conxunto, pode formar a nación”.
É evidente que Galiza é unha nación, mais que non conta con dereitos políticos para poder decidir libremente o seu futuro. O marco constitucional e autonómico vixente nega os nosos dereitos colectivos. Isto impide que poidamos artellar políticas propias a nivel económico na defensa dos nosos sectores produtivos, no desenvolvemento dun marco galego de relacións laborais, no ordenamento e protección do noso medio natural, no impulso das seleccións deportivas propias ou no desenvolvemento da nosa lingua e cultura con normalidade no noso propio territorio.
Hoxe, como vén facendo o nacionalismo galego durante toda a súa historia, opoñémonos á Constitución española porque nega a existencia da nación galega e o dereito de autodeterminación, imprescindíbel para o desenvolvemento do noso futuro e para non estar sometidos á presión ou ás inxerencias alleas á propia vontade das galegas e galegos.
As mozas e mozos galegos non imos celebrar unha Constitución sacralizada polo PP e polo PSOE que, despois de máis de 30 anos, só serve para agravar os nosos problemas: desmantela as bases da nosa economía, provoca uns niveis de paro e precariedade escandalosos entre a xente nova, favorece a destrución dos nosos recursos naturais ou deteriora o ensino público.
Non imos celebrar unha Constitución que lles atribúe ás forzas armadas “a misión de defender a integridade territorial de España”. Non imos celebrar unha Constitución que nos priva de liberdade e dos nosos dereitos democráticos máis elementais, como o dereito a vivirmos en galego. No Estado español non todas e todos somos iguais, nin tampouco todas as linguas e culturas gozan dos mesmos dereitos. Só hai unha lingua, o español, que todas as cidadás e todos os cidadáns “teñen o deber de coñecer e o dereito de usar”.
A nosa lingua propia, o galego, non conta con este recoñecemento e padece unha discriminación a nivel social e xurídico evidente. Os ataques que a lingua galega está a sufrir por parte do Partido Popular na Xunta de Galiza veñen amparados por esta desigualdade xurídica da nosa lingua e favorecen a situación de racismo lingüístico que se vive na Galiza. A modificación da Lei de función pública, o uso deturpado da nosa toponimia ou a derrogación do Decreto 124/07 no ensino son algunhas das consecuencias desta desigualdade legal do galego fronte ao español.
Desde Galiza Nova, organización xuvenil do BNG, somos conscientes de que en Galiza non estamos de aniversario e de que só avanzaremos nos nosos dereitos coa mobilización e a implicación de todas e todos. A defensa da lingua galega significa a defensa de Galiza como nación e, por iso, nas vindeiras semanas as mozas e mozos sairemos á rúa en contra do Partido Popular e das políticas que buscan a eliminación da nosa lingua propia. Así que súmate á defensa da nosa lingua, súmate á defensa de Galiza!
Postado por Unknown às 11:05 Nenhum comentário:
Postagens mais recentes Postagens mais antigas Página inicial
Fainos chegar as túas inquedanzas ou solicita máis información sobre a nosa organización enviando un correo a galizanovacabanas@gmail.com
galiza nova en ferrolterra
ao día. Galiza Nova Nacional
ao día. BNG Cabanas
ao día. BNG Ferrolterra
ao día. BNG Nacional
Galiza Nova participou hoxe do envío de postais a ...
Concentración en Ferrol e acto nacional en Compostela
A nosa nación, a nosa selección!
A nosa lingua, a nosa nación, autodeterminación!
Tema Simples. Tecnologia do Blogger.